Fredrik Gärdeman

Fredrik Gärdeman (født 23. mai 1968) er en svensk tidligere fotballspiller. 

Gärdeman begynte karrieren i Linköping og Åtvidaberg i hjemlandet, før han gikk til Stabæk, som da spilte i 2. divisjon, i 1993. Her var han med på opprykket til Tippeligaen og Stabæks første sesonger i toppen. I november 1996 slo han følge med Bjørn Viljugrein og Lars Tjærnås og gikk over til Vålerenga. NFF satte senere overgangssummen til kr. .

Vålerenga spilte i 1. divisjon i 1997-sesongen. Gärdeman og Vålerenga ble likevel norgesmestre, og rykket også opp. Etter mye spilletid i 1997 ble imidlertid Gärdeman benket hele 1998, og etter totalt 11 minutter Tippeliga-fotball i VIF ble han leid ut til Skeid. 

Etter 1998-sesongen reiste Gärdeman hjem til Sverige og Åtvidaberg. Fra 2001 spilte han for Kalmar, der han blant annet var med på å rykke opp i Allsvenskan.

Referanser

Eksterne lenker 
 
 Omtale på vpn.no (1998)

Svenske fotballspillere
Fotballspillere for Åtvidabergs FF
Fotballspillere for Stabæk Fotball
Fotballspillere for Vålerenga Fotball
Fotballspillere for Skeid Fotball
Fotballspillere for Kalmar FF
Utenlandske fotballspillere i Norge
Fødsler i 1968